প্রত্যক্ষদর্শীরা জানায়, বুধবার সন্ধ্যায় সাদিউল  কবির নীরবসহ ছাত্রদলের কয়েকজন নেতা টিএসসিতে আসলে তাদের সাথে বিশ্ববিদ্যালয়ের ছাত্র ও ছাত্রদলের কয়েকজন জুনিয়র কর্মী দেখা করেন। বিষয়টি ছাত্রলীগের জিয়া হল শাখার এক শীর্ষ নেতার নজরে এলে তার নেতৃত্বে সংগঠনের অন্তত ১৫ জন নেতাকর্মী দেশীয় অস্ত্র নিয়ে তাদের ওপর হামলা চালায়। এতে ছাত্রদলের সাত নেতাকর্মী আহত হন। এদেও মধ্যে গুরুতর আহতরা হলেন-ছাত্রদলের বিশ্ববিদ্যালয় শাখার সাবেক যুগ্ম সম্পাদক সাদিউল কবির নীরব, মুক্তিযোদ্ধা জিয়াউর রহমান হল শাখার সাধারণ সম্পাদক জাহাঙ্গীর কবির মিন্টু ও সলিমুল্লাহ হলের সহ-সভাপতি ইয়াসিন। এ বিষয়ে  ছাত্রলীগের জিয়া হল শাখার সাধারণ সম্পাদক সাইফুর রহমান সোহাগ বলেন, তিনি বিষয়টি জানেন না। এ ঘটনায় সভাপতি পক্ষের কর্মীরা জড়িত থাকতে পারে।